เรื่องร้องเรียน: น้ำท่วมขัง ยิ่งวันไหนฝนตกจะท่วมขังสูง ก่อนที่จะมีการยกถนนของซอยและโซนหน้าของหมู่บ้าน บริเวณนี้ไม่เคยพบปัญหาน้ำท่วม อยากขอให้เขตทุ่งครุพิจารณาของบประมาณมาช่วยแก้ไขปัญหาน้ำท่วมโดยการปรับปรุงถนนส่วนที่เหลือค่ะ ความสูงระดับหน้าแข้ง น้ำท่วมมาแล้วน้อยกว่า 1 วัน
การดำเนินการของเจ้าหน้าที่: เนื่องจากเกิดฝนตกหนักและเขตทุ่งครุเป็นพื้นที่ลุ่ม ประกอบการขยายของเมือง และหมู่บ้าน  ทางเขตก็ตั้งเครื่องสูบน้ำในพื้นที่สาธารณะเป็นหลัก เพื่อทำการระบาย หากไม่มีฝนตก ระบบการทำงานของน้ำก็จะไหลระบายได้ สุดท้ายนี้ทางสำนักเขต ได้ปฏิบัติหน้าที่ในการเดินเครื่องสูบน้ำตามจุดระบายน้ำต่างๆ เกือบ 24 ชม. และต้องขออภัยในความไม่สะดวก มา ณ ที่นี้ด้วยครับ
ความเห็นของผู้แจ้ง: การตอบรับเรื่องอัพเดตได้รวดเร็วดี แต่การแก้ไขปัญหาไม่ได้ตรงจุดเพราะซอยประชาอุทิศ 91 และ 91/2 มีการยกถนนขึ้นใหม่ทั้งหมด ในส่วนของหมู่บ้านเองก็ยกถนนใหม่ แต่ส่วนหลังเป็นถนนสาธารณะกลับไม่ได้ยกถนนไปด้วยจนได้รับความเดือดร้อนเพราะระดับถนนต่ำกว่าส่วนที่ปรับปรุงชัดเจน ในส่วนของการติดตั้งเครื่องสูบน้ำในพื้นที่สาธารณะก็ไม่ได้มีความใกล้เคียงกับจุดที่ร้องเรียน ระดับน้ำไม่ได้ลดลงเลยแม้แต่นิดเดียว
พื้นที่: แขวงทุ่งครุ เขตทุ่งครุ กรุงเทพมหานคร